Daoust ma n’eus ket bet respontoù en enklask evit ar pezh a denn da zazont ar c’helenn e c’heller ober div lakadenn : ar vrasjedadenn uhel evit an niver a gelennerien e 2010 a glotfe gant ezhommoù ar pal embannet e Politikerezh yezh Rannvro Breizh evit an niver a skolidi divyezhek (20 000 a-benn 2010), ar vrasjedadenn izel a glotfe gant ezhommoù ur c’hresk bloaziek keitat eus an niver a skolidi divyezhek e pep hentad hag a vefe par d’ar pezh zo bet er bloavezhioù diwezhañ.